OpenLLM-France/wikimedia huggingface dataset:
# El Capitan

El Capitan (Kapitaina euskaraz) harrizko egitura bat da, 910 metro garai dena, Yosemite Parke Nazionalean kokatuta, Kalifornia, Estatu Batuak. Granitozko monolitoa munduko eskalatzaile ugariren helburu eta ametsa da..

## Erreferentziak eta oharrak

* ↑ Jones, Chris. Berkeley, Kalifornia, AEB: American Alpine Club / University of California Press, 347.–369 or. ISBN 0520029763..

## Kanpo estekak

* El Capitan Speed Records
* Yosemite - Long Hard Free Climbs, a list of long free climbs in Yosemite, including on El Capitan.
* xRez Yosemite Gallery, a gigapixel image of the face of El Capitan.
* 50th Anniversary of First Ascent on El Capitan
* Datuak: Q1124852
* Multimedia: El Capitan / Q1124852
# Eskoziako emakumezkoen errugbi selekzioa

Eskoziako emakumezkoen errugbi selekzioa Eskoziaren ordezkaria da errugbi partida ofizialetan. 1993an jokatu zuen aurreneko partida, eta 1994an Munduko Errugbi Koparako sailkatu zen. Orduan lortu zuen mundialetako emaitzarik onena, bosgarrena hain zuzen ere. 1998an, Emakumezkoen Sei Nazioen Txapelketa irabazi zuen, Slam Nagusia lorturik, eta 2001ean Europako Errugbi Kopa.

## Palmaresa
### Munduko Kopa

Munduko Errugbi Kopa :
| Urtea | Postua | J | I | B | G | AT | KT |
| 1991 | Ez zuen parte hartu | Ez zuen parte hartu | Ez zuen parte hartu | Ez zuen parte hartu | Ez zuen parte hartu | Ez zuen parte hartu | Ez zuen parte hartu |
| 1994 | 5.a | 5 | 3 | 0 | 2 | 72 | 42 |
| 1998 | 6.a | 5 | 2 | 0 | 3 | 89 | 141 |
| 2002 | 6.a | 4 | 2 | 0 | 2 | 41 | 53 |
| 2006 | 6.a | 5 | 3 | 0 | 2 | 67 | 72 |
| 2010 | 8.a | 5 | 1 | 0 | 4 | 57 | 132 |
| 2014 | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu |
| 2017 | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu |
| 2021 | Multzo fasea | 3 | 0 | 0 | 3 | 27 | 89 |
| Guztira | 5.a | 27 | 11 | 0 | 16 | 353 | 529 |
| Irabazlea Finalista Hirugarrena Laugarrena Txapelketaren egoitza ||||||||

### Sei Nazioen Txapelketa

| | Ingalaterra | Frantzia | Irlanda | Italia | Eskozia | Espainia | Gales |
| Parte hartzeak | 27 | 24 | 25 | 16 | 27 | 7 | 27 |
| Garaipenak | 18 | 6 | 2 | 0 | 1 | 0 | 0 |
| Slam Nagusiak | 16 | 5 | 1 | 0 | 1 | 0 | 0 |
| Koroa Hirukoitzak | 22 | - | 2 | - | 1 | - | 1 |
| Zurezko koilarak | 0 | 0 | 5 | 3 | 9 | 2 | 6 |
* Irabazlea (1): 1998 (Grand Slam)

### Europako Errugbi Kopa

* Irabazlea (1): 2001
* Finalista (2): 1997, 2009

## Kanpo estekak

* Datuak: Q3589877
* Multimedia: Scotland women's national rugby union team / Q3589877
# Eskoziako ereserkia

Ofizialki, Eskoziako ereserkia ez da existitzen. Erresuma Batuaren zatia izanda, God Save the Queen erabiltzen da Eskozia ordezkatzeko. Baina badaude bai hautagai batzuk bai eztabaida sutsua ereserkiari buruz.

## Eztabaidaren historia

Eskoziak ez du inoiz bere ereserkia izan. 1998ko Eskoziako Legebiltzarrari eskumenen itzulpena eta gero, Eskoziako gobernuak, laborista eta liberalen artekoa, God Save the Queen erabiltzen jarraitzea erabaki zuen. Hala ere, britainiar ereserkia ez da asko maitatua herritarren artean, batez ere XVIII. mendean rebellious Scots to crush ("eskoziar matxinoak zapaltzea") bertsoa erabiltzeagatik. Nahiz eta estrofa ez zen luzaroan erabilia, bertokoek abestia eskoziarren aurkakotzat izan dute beti.
Gainera, kirol munduan Eskozia askotan hartu du parte nazio independente moduan eta zenbait abesti erabili behar izan ditu bere selekzio eta kirolariak adierazteko.

## Hautagaiak

Eskoziako ereserkia izateko hiru hautagai nagusiak Auld Lang Syne, Flower of Scotland eta Scotland the Brave dira, nahiz eta beste batzuk ere erabiliak izan (tartean Scots Wha Hae, A Man's a Man for a' that, Freedom Come-All-Ye, Both sides the Tweed, Caledonia , I'm Gonna Be (500 Miles) edo Highland Cathedral).
Abesti bakoitza egoera jakin batean erabilia izan da:
* Scotland the Brave Commonwealth Jokoetan erabiltzen dute.
* Flower of Scotland errugbi eta futbol selekzioek erabiltzen dute.
* A Man's a Man for a' that, Sheena Wellingtonek abestu zuen Eskoziako Legebiltzar berria irekitzeko.
2006ko ekainean Royal Scottish National Orchestrak galdeketa online egin zuen abesti gogokoa hautatzeko. 10.000 boto baino gehiago jasota, Flower of Scotland irabazlea zen %41a lortuz.

## Erreferentziak

* ↑ (Ingelesez) BBC News
* ↑ (Ingelesez) www.highlandclearances.info
* ↑ (Ingelesez) BBC News
* ↑ (Ingelesez) RSNOren galdeketa

## Kanpo estekak

* Datuak: Q965162
# Eskoziako gaelerazko Wikipedia

Eskoziako gaelerazko Wikipedia Wikipediaren Eskoziako Gaelerazko bertsioa da. 2005eko apirilaren 13an sortu zen. 2009ko urriaren 6an 7.640 artikulu zituen, eta artikulu kopuruaren aldetik Wikipedien artean 96.a zen.

## Kanpo estekak

* Eskoziako Gaelerazko Wikipedia
* Datuak: Q8562272
* Multimedia: Scottish Gaelic Wikipedia / Q8562272
# Echegaray (kraterra)

Echegaray Merkurioko krater bat da. 63 kilometro diametroko zabalera du. Bere izena Nazioarteko Astronomia Elkarteak 1985ean jarri zion. José Echegaray (1832-1916) idazle espainiarraren omenez eman zitzaion.

## Erreferentziak

* ↑ https://planetarynames.wr.usgs.gov/Feature/1707
* Datuak: Q3046942
* Multimedia: Echegaray (crater) / Q3046942
# Echelon (New Jersey)

Echelon Ameriketako Estatu Batuetako erroldak esleitutako leku bat da. Camden konderrian dago, New Jersey estatuan. 11.896 biztanle ditu, 7,352552 kilometro koadroko azaleran banatuta.

## Ikus, gainera

* Camden konderria

## Kanpo estekak

* Datuak: Q1085753
# Echem

Echem Alemaniako udalerria da. Saxonia Beherea estatuan dago, [[Lüneburg barrutia|Lüneburg]] barrutian. 2014an 994 biztanle zituen 10,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q689687
* Multimedia: Echem / Q689687
# Echeneidae

Echeneidae arrain pertziformeen familia bat da. Barnean erromeroak ditu.

## Espezie eta generoak

Familiak lau genero ditu:
* Echeneis generoa (Linnaeus, 1758):
** Echeneis naucrates (Linnaeus, 1758)
** Echeneis neucratoides (Zuiew, 1786)
* Phtheirichthys generoak (Gill, 1862):
** Phtheirichthys lineatus (Menzies, 1791)
* Remora generoa (Gill, 1862) - erromeroa:
** Remora australis (Bennett, 1840)
** Remora brachyptera (Lowe, 1839) - ezpata-arrainen erromeroa.
** Remora osteochir (Cuvier, 1829)
** Remora remora (Linnaeus, 1758) - erromero txikia.
* Remorina generoa (Jordan eta Evermann, 1896):
** Remorina albescens (Temminck eta Schlegel, 1850)

### Generoen bilakaera

Hona hemen genero batzuen bilakaera:

## Erreferentziak

* ↑ Joseph S. Nelson. (1994). Fishes of the World. John Wiley & Sons, 232 or. ISBN 0-471-54713-1..
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q239771
* Multimedia: Echeneidae / Q239771
* Espezieak: Echeneidae
# Echaurren plaza

Echaurren plaza Valparaíso hiriko Puerto auzoan dagoen berdegunea da. Gaur egungo izena 1876an eman zioten, Francisco Echaurren Huidobro alkatearen omenez.
Hiriaren sorrerako plaza izan zen, horregatik eginkizun sozial eta ekonomiko garrantzitsua izan zuen kolonia garaian. Gaur egun, Victoria plazak hiriaren "plaza nagusia"ren lekua hartu zuen, beraz, Echaurren plazaren garrantzia eta konkurrentzia desagertzen joan da denborarekin. Hala ere, plaza da turismoaren arretaren ardatza, Echaurren plaza eta Sotomayor plazarekin lotzen dituen Serrano kaleko Eremu Tipikoaren parte baita.

## Historia
### Arma-plaza

Hiriko lehen plaza izan zen, kolonia garaitik jada existitzen zena, non moila gisa ere funtzionatu zuen. Bere lehen izena Plaza de Armas zen.

### Hornidura Plaza

1810eko hamarkadan, herrialdearen independentziarekin, bere izena Plaza del Abasto izatera pasatu zen, gaur egun Cochrane kalea dagoen aldean hiriko kai nagusia zegoelako. 1820an Peru Askatzeko Espedizioa kai honetatik abiatu zen.

### Echaurren plaza (1876-gaur egun)

XIX. mendearen amaieran Plaza Echaurren izena hartu zuen Francisco Echaurren Huidobro Valparaísoko alkatearen omenez.
2008ko apirilean, estatua bat inauguratu zen Jorge "negro" Farías "Buenos Airesko muinoetako urretxindorra" Buenos Aireseko abeslariaren omenez, La joya del Pacífico balsa ezaguna egin zuen .
Bere Tassara eta Astoreca eraikinak nabarmentzen dira, bizitegi edo merkataritza gisa erabiltzen direnak.
Plaza honek historian zehar aldaketa asko izan ditu, 1906an lurrikara baten ondoren zaharberritu egin baitzen

## Erreferentziak

* ↑ En busca de la Plaza Mayor. Ciudad de Valparaíso.
* ↑ Plaza Echaurren. Ciudad de Valparaíso.
* ↑ Consejo de Monumentos Nacionales. .

## kanpo estekak

* Datuak: Q6079500
* Multimedia: Plaza Echaurren / Q6079500
# Echaporã

Echaporã Brasilgo udalerri bat da, São Pauloko estatuan kokatua. 6.316 biztanle ditu 515,258 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1759751
* Multimedia: Echaporã / Q1759751
# Echarlens

Echarlens Suitzako udalerria da. Friburgo kantonamenduan dago, Gruyère barrutia barrutian. 2014an 839 biztanle zituen 4,61 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66873
* Multimedia: Echarlens / Q66873
# Enrique Aresti

Enrique Aresti Torres (Artziniega, 1852ko abenduaren 6a - Bilbo, 1946ko urtarrilaren 17a) bizkaitar politikari eta enpresaburua izan zen. 1882ra arte Mexikon lan egin zuen. Urte hartan, Euskal Herrira itzuli eta hainbat enpresa sortu zituen, tartean Cadaguako trenbidea edo Resinera Española. Bizkaiko Aurrezki Kutxa eta Banco de Bilbaoren kontseiluan izan zen.
1898an Bizkaiko Ahaldun Nagusi hautatu zuten eta 1907an Bizkaiko gobernadore zibil. 1908an Arestiko konde izendatu zuten.

## Kanpo estekak

* Datuak: Q5833035
# Enrique Arias Vega

Enrique Arias Vega (Bilbo, 1943) bizkaitar kazetari eta ekonomialaria da. Stanford Unibertsitatean ikasi ondoren, El Periódico de Catalunya, El Adelanto edo ABC egunkarietan lan egin du.
# Enrique Balmaceda

Enrique Víctor Aquiles Balmaceda Toro (1878ko martxoaren 3a - 1962ko urtarrilaren 4a) Txileko politikaria, diplomazialaria eta José Manuel Balmaceda presidentearen semea izan zen. Euskal jatorrikoa zen eta Balmaceda familiakoa.
Balmaceda Santiagon jaio zen 1878an, José Manuel Balmaceda Fernández eta Emilia de Toro Herreraren jaiotako zortzi seme-alabetatik zazpigarrena. Enrique Víctor Aquiles bataiatu zuten. Bere ama Mateo de Toro Zambranoren biloba zen, La Conquistako I. Kondea. Bere bost anai-arreba helduaroraino bizi izan ziren. Haren aitak bere buruaz beste egin zuen 1891n, Enriquek 13 urte zituela.
Balmacedak bere ibilbide politikoa Alderdi Liberal Demokratikoan sartuz hasi zuen eta berehala hautatu zuten "Itata"ko diputatu (1906–1909) 1907ko hauteskunde partzialetan, hildako Alberto Sanfuentes diputatua ordezkatzeko, baina berriro hautatzeko aukera galdu zuen. 1918ko Kongresurako hauteskundeetan, "Castro"ko diputatu hautatu zuten (1918–1921) eta eskualde bererako berriro hautatu zuten (1921–1924). 1921eko maiatzaren 12an, Arturo Alessandri presidenteak Gerra eta Itsas Armada ministro izendatu zuen, kargua 1921eko abuztuaren 16ra arte izan zuen (Gaztelaniaz) «José Enrique Balmaceda Toro» Biblioteca del Congreso Nacional de Chile."José Enrique Balmaceda Toro". Biblioteca del Congreso Nacional de Chile (in Spanish). Retrieved 11 August 2017.
Carlos Ibáñez presidentearen lehen administrazioan Barne ministro izendatu zuten 1927ko maiatzaren 23tik 1928ko otsailaren 24ra; aldi berean, behin-behineko Herri Lan eta Justizia ministro gisa aritu zen. Ibáñez presidentearen bigarren administrazioan, Erresuma Batuko enbaxadore izendatu zuten. Balmaceda Santiagon hil zen, 1962an, 84 urte betetzeko bi hilabete falta zirela.

## Erreferentziak

* ↑ Encuentra aquí información de Historia de Chile para tu escuela ¡Entra ya! | Rincón del Vago. 26 June 2003.
* ↑ (Gaztelaniaz) «José Enrique Balmaceda Toro» Biblioteca del Congreso Nacional de Chile.
* ↑ Baptisms of Enrique Victor Balmaceda in the Chile, Select Baptisms, 1585–1932

## Kanpo estekak

* Datuak: Q5379636
# Enrique Areiltza Txurruka

Enrique Areiltza Txurruka (gaztelaniaz: Enrique Areilza Churruca) (Getxo, 1934ko urtarrilaren 24a - Madril, 2019ko azaroaren 3a) Mutrikuko kondea zen eta enpresari espainiarra. Espainiako Itsas Armadarekin lotura estua zuen.

## Biografia

Buenos Aires, Washington D. C. eta Parisen enbajadorea izan zen Jose Maria Areiltza eta Martínez-Rodasen semea zen. Ama Mercedes Txurruka Zubiría zen. Haurtzaroa Bilbon eman zuen. Ondoren, Madrilera joan zen; han Pilarreko ikastetxean ikasi zuen. Zuzenbidearen lizentzia Madrilgo Complutense Unibertsitatean eskuratu zuen. Ikasketak behin bukatuta, Somorrostroko Mehategien Espainiako Elkartearen presidentea izan zen. Unibertsitate soldaduska Itsas Armadan egin zuen, gerraontziko teniente graduan. Hortik aurrera Espainiako Itsas Armadarekin lotura zuzena izan zuen. Madrilgo Itsas Museoaren bultzatzailea izan zen; hori dela eta museo horri bere familiako objektu asko utzi zizkion erakusteko. Orokorrean ere Espainiako Itsas kulturaren inguruko aktibitateak bultzatu zituen. Pilar Carvajal Urkixorekin ezkonduta, lau seme-alaba izan zituzten: Mónica, José María, Agüeda e Icíar. 85 urte zituelarik, 2019an hil zen eta errautsak Mutrikuko hilerriko familiaren hilobian lurperatu zituzten.
Mutriku herriarekin lotura handia izan zuen. Sarritan Saturrarango etxean edo Txurruka familiakoa den Arrietakua jauregian egoten zen. Jauregia bisitei irekitzeko aldekoa zen eta herriko turismoa erakartzeko monumentua bilakatu da.

## Erreferentziak

* ↑ https://gw.geneanet.org/lmvillena?lang=es&n=enrique+de+areilza+y+churruca&oc=0&p=x
* ↑ https://www.diariovasco.com/bajo-deba/despedida-enrique-areilza-20191106001649-ntvo.html
* ↑ https://www.diariovasco.com/culturas/palacio-arrietakua-motrico-20180704214450-nt.html

## Kanpo loturak

* (Gaztelaniaz): Heriotzaren berri Donostiako El Diario Vasco egunkarian.
* Datuak: Q73501795
# Enrique Basauri

Enrique Basauri Arbulu (Elorrio, Bizkaia, 1953ko uztailaren 21a) bizkaitar futbolaria izan zen. Atezain lanetan aritzen zen. Bere semea Garikoitz Basauri futbol atezain lanetan aritu zen ere.

## Kirol ibilbidea

* Valencia Mestalla (1972-1974)
* Valencia (1974-1977)
* Alaves (1977-1980)
* Osasuna (1980-1984)
* Castellón (1984-1985)
* Gandia (1986-1988)
* Vila-real (1988-1989)

## Kanpo estekak

* Datuak: Q16297664
# Enrique Bedia

Enrique Bedia Goossens (Balmaseda, 1802ko urriaren 15a - Jerusalem, 1863ko urriaren 8a) euskal historialari eta diplomatikoa izan zen.

## Biografia

Lorenzo Antonio Bedia Ramallo uruguaiarra eta Magdalena Goossens Ponce de León gurasoak zituen. Frantsesa, ingelesa eta italiera menperatzen zituen. Politikan sartu eta Gobernazio Idazkaria izateaz gain, Espainiako Erresuma ordezkatu zuen Liverpool eta Jerusalenen.

## Lanak
### Saiakera historikoak

* Memorias para la Historia de la M. N. y M. L. villa de Valmaseda (1853)
* Historia y descripción de la ciudad de La Coruña (1845)
* Historiadores primitivos de Indias.

### Poesia

* Oda a la muerte de Napoleón Bonaparte (Bilbo, 1820)
* Elegía a la muerte de la reina doña Amalia de Sajonia (Bilbo, 1829)

### Besteak

* Discurso pronunciado en la apertura del Instituto Tarraconense (Tarragona, 1838)
* Instrucción sobre los primeros auxilios que deben suministrarse en los casos de cólera morbo (Bilbo, 1832)
* Diario de un paseo a los lagos ingleses y a las montañas de Escocia en el verano de 1857

## Erreferentziak

* ↑ Auñamendi Eusko Entziklopedia. Enrique de Vedia Goossens. .
* Datuak: Q8776305
* Multimedia: Enrique de Vedia / Q8776305
# Enrique Baldivieso probintzia

Enrique Baldivieso probintzia (gaztelaniaz: Provincia de Enrique Baldivieso) Boliviako Potosí departamenduko probintzia bat da. 2254 km²ko azalera du eta 2001eko erroldaren arabera 1640 biztanle zituen.

## Kanpo estekak

* Datuak: Q1360868
* Multimedia: Enrique Baldivieso Province / Q1360868
Txantiloi:Potosí departamenduko probintzia aurkibidea
# Enrique Ayúcar

Enrique Ayúcar Alberdi (Bilbo, Bizkaia, 1966ko otsailaren 21a) bizkaitar futbolari ohia da, Athletic Clubean aritutakoa. 1986-1987 denboraldian lehen mailan debutatu eta 22 partida jokatu zituen.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2. | 1983/84 | 0 | 0 | 2 | 0 | - | - | - | - | - | - | - | - | 2 | 0 |
| Bilbao Athletic | 2. | 1984/85 | 30 | 1 | 6 | 0 | - | - | - | - | - | - | - | - | 36 | 1 |
| Bilbao Athletic | 2. | 1985/86 | 30 | 2 | 1 | 1 | - | - | - | - | - | - | - | - | 31 | 3 |
| Bilbao Athletic | 2. | 1986/87 | 8 | 1 | 2 | 1 | - | - | - | - | - | - | - | - | 10 | 2 |
| Bilbao Athletic | Denera | Denera | 68 | 4 | 11 | 2 | - | - | - | - | - | - | - | - | 79 | 6 |
| Athletic | 1. | 1986/87 | 22 | 1 | 0 | 0 | - | - | 1 | 0 | - | - | - | - | 23 | 1 |
| Athletic | 1. | 1987/88 | 7 | 0 | 4 | 0 | - | - | - | - | - | - | - | - | 11 | 0 |
| Athletic | 1. | 1988/89 | 0 | 0 | 1 | 0 | - | - | 0 | 0 | - | - | - | - | 1 | 0 |
| Athletic | Denera | Denera | 29 | 1 | 5 | 0 | - | - | 1 | 0 | - | - | - | - | 35 | 1 |
| Castelló | 1. | 1989/90 | 34 | 3 | 4 | 3 | - | - | - | - | - | - | - | - | 38 | 6 |
| Castelló | Denera | Denera | 34 | 3 | 4 | 3 | - | - | - | - | - | - | - | - | 38 | 6 |
| Real Burgos | 1. | 1990/91 | 38 | 6 | 3 | 1 | - | - | - | - | - | - | - | - | 41 | 7 |
| Real Burgos | 1. | 1991/92 | 34 | 5 | 7 | 1 | - | - | - | - | - | - | - | - | 41 | 6 |
| Real Burgos | Denera | Denera | 72 | 11 | 10 | 2 | - | - | - | - | - | - | - | - | 82 | 13 |
| Espanyol | 1. | 1992/93 | 18 | 2 | 1 | 0 | - | - | - | - | - | - | - | - | 19 | 2 |
| Espanyol | 2. | 1993/94 | 21 | 0 | 4 | 1 | - | - | - | - | - | - | - | - | 25 | 1 |
| Espanyol | 1. | 1994/95 | 4 | 1 | 2 | 0 | - | - | - | - | - | - | - | - | 6 | 1 |
| Espanyol | Denera | Denera | 43 | 3 | 7 | 1 | - | - | - | - | - | - | - | - | 50 | 4 |
| Salamanca | 1. | 1995/96 | 5 | 1 | 3 | 0 | - | - | - | - | - | - | - | - | 8 | 1 |
| Salamanca | Denera | Denera | 5 | 1 | 3 | 0 | - | - | - | - | - | - | - | - | 8 | 1 |
| Ibilbide osoan | Ibilbide osoan | Ibilbide osoan | 251 | 23 | 40 | 8 | - | - | 1 | 0 | - | - | - | - | 292 | 31 |

## Erreferentziak

* ↑ www.bdfutbol.com

## Kanpo estekak

* Fitxa - www.athletic-club.eus
* Datuak: Q11681495
# Enrique Barón

Enrique Barón Crespo (Madril, 1944ko martxoaren 27a) espainiar abokatu, ekonomialari eta politikari sozialista da.
Zuzenbidea ikasi zuen Madrilgo Complutense Unibertsitatean eta enpresen administrazioa ICADEn eta Parisen. Abokatu gisa lan egin ondoren, diputatu sozialista (1977-1987) eta Garraio, Turismo eta Komunikazio ministroa (1982-1987) izan zen Felipe Gonzalezen gobernuan.
1986tik 2008ra Europako Parlamentuko diputatua izan zen. 1989ko ekainean, Legebiltzarreko lehendakari kargua hartu zuen 1992ko urtarrilera arte.
Sofia Gandarias margolari gernikarrarekin ezkonduta egon zen.
* Datuak: Q449826
* Multimedia: Enrique Barón Crespo / Q449826
# Enrique Bolaños

Enrique José Bolaños Geyer (Nindirí, 1928ko maiatzaren 13a - ibidem, 2021eko ekainaren 14a) nikaraguar politikaria izan zen. 2002tik 2007ra Nikaraguako presidentea izan zen.
Industria ingeniaritza ikasi zuen Saint Louisko Unibertsitatean. Erdialdeko Amerikako kotoi-ekoizlerik handienetako bat bihurtu zen nekazaritza-konpainia bat sortu zuen.
Daniel Ortega sandinistaren aurkaria izan zen eta 1980ko hamarkadan espetxeratu zuten eta zure enpresa konfiskatu egin zuten.
Alderdi Liberal Konstituzionalistan afiliatu zen eta Arnoldo Alemánekin Ortega garaitu zuten 1996ko hauteskunde presidentzialetan. Alemán presidente izan zen 1997-2002 aldian eta Bolaños presidenteorde.
2001ean, Bolañosek berriro irabazi zion Ortegari hauteskundeetan, eta presidente karguaren zina egin zuen 2002ko urtarrilaren 10ean. Bere aurreko Alemánen ustelkeriaren aurkako kanpaina bat zuzendu zuen.
2007an boterea Daniel Ortegari eman zion eta politikatik erretiratu zen.

## Kanpo estekak

* Datuak: Q311355
* Multimedia: Enrique Bolaños / Q311355
# Elapsoidea

Elapsoidea Elapidae familiako narrasti genero bat da. Saharaz hegoaldeko Afrikan bizi dira.

## Espezieak

* Elapsoidea boulengeri Boettger, 1895
* Elapsoidea broadleyi Jakobsen, 1997
* Elapsoidea chelazziorum Lanza, 1979
* Elapsoidea guentherii Bocage, 1866
* Elapsoidea laticincta (Werner, 1919)
* Elapsoidea loveridgei Parker, 1949
* Elapsoidea nigra Günther, 1888
* Elapsoidea semiannulata Bocage, 1882
* Elapsoidea sundevallii (Smith, 1848)
* Elapsoidea trapei Mane, 1999

## Kanpo estekak

* Datuak: Q210244
* Multimedia: Elapsoidea / Q210244
* Espezieak: Elapsoidea
# Erosi (argipena)

Erosi aditzak adiera nagusi hauek ditu:
* Ekonomian, erosketa egin: zerbait prezio bat ordaintzearen truke eskuratu edo jaso.
* Teologian, berrerospena egin: iraganeko bekatuetatik salbatu, eta kalte nahiz zorigaitzetatik babestu, oro har sakrifizioaren bidez.
# Eroskeria

Eroskeria, zuzenbidearen ikuspuntutik, agintea edota funtzionario bati mesedea, oparia edo dirua eskeintzea da, hark trukean bere karguaren bidez oparitzaile edo eroslearen aldeko ekintza edo erabaki bat burutu edo hartu dezan, edota baita haren aurkako ekintza bat desegin dezan ere. Jokabide hau delitua da eta ustelkeriarekin estuki loturik dago.

## Kanpo estekak

* Datuak: Q187436
# Erosketa (argipena)

Erosketa zerbait prezio bat ordaintzearen truke eskuratu edo jasotzea da. Ikuspuntu desberdinetatik azter daiteke:
* marketinaren ikuspuntutik, kontsumitzailearen portaera eta erosteko erabaki-prozesua ikertuz;
* enpresa batek egiten dituen erosketei buruz, erosketen kudeaketa,
* zuzenbidearen aldetik, salerosketa-kontratua.

## Kanpo estekak

* Datuak: Q20491692
# Eros eta Psike (Gérard)

Eros eta Psike (frantsesez: Eros et Psique) 1798. urtean François Gérardk egindako margolan ezaguna da. Gerard Jacques-Louis David margolariaren ikaslea izan zen. Margo honek sentsualitatearen adierazpenerako neoklasizismoaren garapena erakusten du; modu batez itxuraren abstrakzioa ere ikus daiteke lan honetan. Sinbolismoz beteriko lana da hau.

## Gaia

Psike printsesa gaztea ikusi ezin duen Erosen edo Maitasunaren musuarekin harrituta gelditzen da. Antzinako mitoaren arabera maitasun kondaira da baina, halaber ere alegoria metafisikoa: Psike giza-arimaren pertsonifikazioa da. Bikotearen gainean tximeleta zuri bat hegan egiten ikus daiteke; grezieraz tximeleta "psykhê" esaten da. Bikotea izadiaren erdian dago. Neskarengan lotsa da nagusi.
Maitasunaren eta Psikeren arteko harremana Ovidioren Metamorfosien liburuan oinarritu zen. Gai hau artista neoklasikoen gustukoa izan zen: margolariak, eskultoreak, idazleak... Kupidoren keinuak neurtuak dira, pasio gabekoak; bere gorputzaren lerroek anatomiari ematen diote garrantzi guztia. Psikeren aurpegiak eta jarrerak, aldiz, erlaxazioa adierazten dute, urruti egongo balitz bezala; nolabait bere sentimenduak gorde egin nahi ditu. Artistaren teknika gaztearen zangoen gainean dagoen oihal transparentea ikus daiteke.

## Erreferentziak

* ↑ https://web.archive.org/web/20140428061532/http://www.artehistoria.jcyl.es/v2/personajes/2028.htm
* ↑ http://cartelfr.louvre.fr/cartelfr/visite?srv=car_not_frame&idNotice=16942&langue=fr

## Ikus, gainera

* Psike
* Eros

## Kanpo estekak

* Datuak: Q8777422
* Multimedia: Cupid and Psyche (François Gérard - Louvre INV 4739) / Q8777422